iraklixyz/georgian-wikipedia-cleaned huggingface dataset:
პოლ უოკერი

პოლ უილიამ უოკერ (; დ. 12 სექტემბერი, 1973 — გ. 30 ნოემბერი, 2013) — ამერიკელი მსახიობი. ცნობილი გახდა ბრაიან ო'კონერის როლის შესრულებით „ფორსაჟის“ ფილმების სერიაში. გარდაიცვალა 2013 წლის 30 ნოემბერს, კალიფორნიის შტატის ქალაქ სანტა-კლარიტაში, ავტო-კატასტროფაში.

ფილმოგრაფია
გარდაცვალება
2013 წლის 30 ნოემბერს ზუსტად ადგილობრივი დროით 15:30-ზე, უოკერი და მისი მეგობარი როჯერ როდასი საქველმოქმედო ფონდ „ “-ის, ტაიფუნ ჰაიანის მსხველპლთა დასახმარებლად გამართულ ღონისძიებაზე მივიდნენ. ისინი მალევე წამოვიდნენ ღონისძიებიდან წითელი „ “-თი რომელიც როდასს ეკუთვნოდა. გზაზე მძღოლმა საჭე ვერ დაიმორჩილა და მანქანა ღამის განათების ბოძსა და გვერდზე მდგომ ხეს დაეჯახა, ვალენსიაში, მანქანა მაშინვე აალდა.
ლოს-ანჯელესის შერიფის განყოფილებამ განაცხადა, რომ ორივე შემთხვევის ადგილზევე დაიღუპა. ავტო-კატასტროფის მიზეზად მაღალი სიჩქარე სახელდება. ასევე შემთხვევის ადგილისაკენ მიმავალი გზის 8 მონაკვეთზე აღინიშნება დამწვარი რეზინისა და ე.წ. „ფუნთუშის“ („წრეზე დრიფტი“) კვალი.
რა გაცინებს?

რა გაცინებს? — ქართული მხატვრული ფილმი „კომპანია ნეოსტუდიას“ მიერ გადაღებული 1996 წელს. კომედიური ჟანრის ფილმი.

სიუჟეტი
ფილმი ასახავს მოხუცი პროფესორის ერთ-ერთ ეპიზოდს, კომედიურ და, ამასთანავე, ნაღვლიან ისტორიას, რომლის ფონზეც ნაჩვენებია დღევანდელი ქართველი ინტელიგენციის რთული, მაგრამ არა იმედსმოკლებული ცხოვრება.

ფილმის გადამღები ჯგუფი
დამდგმელი რეჟისორი - თეიმურაზ ბუტიკაშვილი
სცენარის ავტორი - ამირან ჭიჭინაძე
დამდგმელი ოპერატორი - ბაჩი სულამანიძე
დამდგმელი მხატვარი - ვაჟა ჯალაღანია
ხმის რეჟისორი - რუსუდან არაბიძე
მემონტაჟე - ავთო ჩხეიძე

როლებში
მედეა ჩახავა
გიორგი გეგეჭკორი
კარლო საკანდელიძე
გურამ ფირცხალავა
რუსუდან ბოლქვაძე - მდივანი ქალი
ნინო კობერიძე - რძალი
ეთერ ცხვიტინიძე

„საშობაო ზღაპარო“ - გადაღებულია ლუიჯი პირანდელოს მოთხრობის მოტივებზე.

პრიზები
პრიზი საუკეთესო სატელევიზიო ფილმისთვის
1996: ტელეფესტივალი „მანა-96“ თბილისი
დონალდ საზერლენდი

დონალდ საზერლენდი ( დ. 17 ივლისი, 1935 — გ. 20 ივნისი, 2024) — იყო კანადელი მსახიობი. მისი კარიერა 60 წელზე მეტს მოიცავდა. მსახიობ კიფერ საზერლენდის მამა.

ფილმოგრაფია
ჯილდოები და აღიარება
1982 — კარლოვი-ვარის საერთაშორისო კინოფესტივალის პრიზი საუკეთესო მამაკაცი მსახიობისთვის
1995 — ემის პრემია მამაკაცის მეორეხარისოხანი როლისთვის
1996 — ოქროს გლობუსი მამაკაცის მეორეხარისოხანი როლისთვის
1998 — სატელიტის ჯილდო მამაკაცის მეორეხარისოხანი როლისთვის
2003 — ოქროს გლობუსი მამაკაცის მეორეხარისოხანი როლისთვის
2018 — საპატიო ოსკარი კინემატოგრაფში დამსახურებისთვის
ანტიგენი

ანტიგენი ( < ანტი... და ) — ორგანიზმისათვის უცხო ნივთიერება, მაღალმოლეკულური კოლოიდური ნაერთი, უმთავრესად მცენარეული, ბაქტერიული ან ცხოველური ცილა ან ცილის კომპლექსი პოლისაქარიდთან. კანქვეშ, კუნთებსა ან სისხლში შეყვანის შემდეგ ორგანიზმში წარმოიქმნება ანტისხეულები. ანტიგენს აქვს წარმოქმნილ ანტისხეულებთან სპეციფიკურ რეაქციაში შესვლის უნარი. ანტიგენური თვისებები ახასიათებს აგრეთვე გველის, მორიელის, ფუტკრის, ზოგიერთი ობობის შხამს. ერთი ცხოველის ცილა ანტიგენია იმავე სახის სხვა ცხოველისათვის. ამით არის გამოწვეული ქსოვილის გადანერგვისას ქსოვილიანი შეუთავსებლობის რეაქციას იმ შემთხვევების გამოკლებით, როდესაც ქსოვილი გადანერგილია ერთი იდენტური ტყუპის ცალიდან - მეორეზე.
ანტისხეული

ანტისხეული — იმუნოგლობულინური ბუნების ცილა, რომელიც წარმოიქმნება ორგანიზმში ანტიგენის შეყვანის საპასუხოდ. ანტისხეულების სინთეზს აწარმოებენ ლიმფოციტები, ხოლო სეკრეციას — პლაზმური უჯრედები. ანტისხეულები აქტიური უბნებით უკავშირდებიან ბაქტერიებს ან ვირუსებს და ეწინააღმდეგებიან მათ გამრავლებას ან ახდენენ მათ მიერ გამოყოფილი ტოქსიკური ნივთიერებების ნეიტრალიზებას. სისხლში ანტისხეულების არსებობა მიუთითებს იმაზე, რომ ორგანიზმი შევიდა ანტიგენთან ურთიერთქმედებაში ამ უკანასკნელის მიერ გამოწვეული დაავადების საწინააღმდეგოდ.
გიორგი დარასელია

გიორგი დარასელია (დ.17 სექტემბერი, 1968, სენაკი) — ქართველი ყოფილი ფეხბურთელი და მწვრთნელი, ბოლოს წვრთნიდა ბოლნისის „სიონს“. იგი არის როგორც საქართველოს, ასევე ისრაელის მოქალაქე.

კარიერა
საკლუბო
პროფესიონალური კარიერა დაიწყო 1987 წელს ქუთაისის „ტორპედოში“, რომელიც თამაშობდა სსრკ–ს ჯერ მეორე, შემდეგ კი პირველ ლიგაში. 1989 წლის მეორე ნახევარში გადავიდა საბჭოთა კავშირის უმაღლეს ლიგაში მოასპარეზე თბილისის „დინამოში“, სადაც 9 მატჩი ჩაატარა.

1990 წელს დაბრუნდა ტორპედოში, რომელიც უკვე საქართველოს უმაღლეს ლიგაში ასპარეზობდა. ითამაშა შემდეგ ქართულ კლუბებში: ფოთის „კოლხეთი–1913“-სა და სამტრედიის „სამტრედიაში“. საუკეთესო მიღწევები ჰქონდა „კოლხეთი–1913“–თან ერთად, ორჯერ გახდა საქართველოს უმაღლესი ლიგის მეორეადგილოსანი და 1994/95 წლების სეზონში 26 გოლით გახდა სეზონის ბომბარდირი. საქართველოს ჩემპიონატში გატანილი აქვს 100–ზე მეტი გოლი.

1997 წელს გადავიდა თელ-ავივის „ჰაპოელში“, რომელთან ერთადაც გახდა ისრაელის საფეხბურთო ჩემპიონატის მეორე ადგილოსანი. ითამაშა კიდევ ორ ისრაელის პრემიერ ლიგაში მოასპარეზე კლუბში, მათთან ერთად ტიტული არ მოუპოვებია.

სანაკრებო
საქართველოს ეროვნულ ნაკრებში 1991-1999 წლებში ჩატარებული აქვს 9 მატჩი და შეძლო 2 გოლის გატანა.

სამწვრთნელო
2004 წელს, სათამაშო კარიერის დასრულების შემდეგ დარასელია გახდა მწვრთნელის თანაშემწე კფარ–საბას „ჰაპოელში“, სადაც პროფესიონალური კარიერის 3 წელი გაატარა. ასევე ელიშა ლევისთან ერთად მუშაობდა სხვა ისრაელურ გუნდებში 2012 წლის სექტემბრამდე, მათ ორჯერ (2008-2009, 2010-2011) მოიპოვეს ისრაელის ჩემპიონატის ტიტული ხაიფას „მაკაბთან“ ერთად.

გიორგი დარასელიამ გაიარა სამწვრთნელო კურსები ისრაელის საფეხბურთო ასოციაციაში და 2010 წლის გაზაფხულზე მიიღო უეფა-ს კატეგორიის ლიცენზია, რომელიც საშუალებას აძლევდა გაეწვრთნა პროფესიონალური გუნდი.

მას მიეცა შანსი ემუშავა დამოუკიდებელ მწვთნელად საქართველოში. 2012 წლის სექტემბერში გახდა უმაღლეს ლიგაში მოასპარეზე გორის „დილას“ თავკაცი. მისმა გაწვრთნილმა გუნდმა სატურნირო ცხრილში დაიკავა მეორე ადგილი, 18 დან 16 მატჩში გაიმარჯვა.

დარასელიას ეკუთვნის ქვეყნის რეკორდი: მის გარდა ვერც ერთმა საქართველოში მომუშავე მწვრთნელმა ვერ შეძლო უმაღლესი ლიგის ყველა გუნდის დამარცხება სათითოდ. გორის „დილას“ წვრთნიდა 2012 წლის 15 სექტემბრიდან ამავე წლის 18 ნოემბრამდე, ამ დროის განმავლობაში მისმა გუნდმა დაამარცხა უმაღლესი ლიგის ყველა (11) გუნდი.

2013 წლის იანვარში დარასელია გახდა რუსეთის ნაციონალური საფეხბურთო ლიგის კლუბ ხაბაროვსკის „სკა–ენერგიას“ მთავარი მწვრთნელი. 2013 წლის ნოემბრიდან სათავეში ჩაუდგა „ზუგდიდს“. „ზუგდიდში“ იმ დროს მივიდა, როცა გუნდს მხოლოდ ერთი მოგება და მონაგარში 7 ქულა ჰქონდა. ახალი მწვრთნელის ხელში, მეგრულმა კლუბმა 29 ქულის მოგროვება შეძლო, სეზონი კი 11-ე ადგილზე დაასრულა. მეგრული კლუბი გიორგი დარასელიამ 2014 წლის მაისში დატოვა. ამავე წლის დეკემბერში დაინიშნა ქუთაისის „ტორპედოს“ მთავარ მწვრთნელად, მან რევაზ ძოძუაშვილი ჩაანაცვლა.

მიღწევები
საკლუბო
უმაღლესი ლიგა მეორე ადგილი (2): 1999–94, 1996–97
უმაღლესი ლიგა მესამე ადგილი (1): 1994–95
ისრაელის ვიცე-ჩემპიონი (1): 1997–98

ინდივიდუალური
უმაღლესი ლიგის საუკეთესო ბომბარდირი: 1994–95 (26 გოლი)
ქალის ტვირთი (ფილმი)

ქალის ტვირთი — ქართული მხატვრული ფილმი, გადაღებული 1957 წელს კინოსტუდია „ქართული ფილმის“ მიერ.

სიუჟეტი
გადაღებულია მიხეილ ჯავახიშვილის ამავე სახელწოდების რომანის მიხედვით. ქეთევან ახატნელი მეტეხის ციხიდან გამოქცეულ რევოლუციონრს, ზურაბ გურგენიძეს შეიფარებს და ამ დღიდან მოძრაობის გულშემატკივარი ხდება. ახატნელების ოჯახში სხვადასხვა პოლიტიკური შეხედულების მქონე ადამიანები ცხოვრობენ. არალეგალური საქმიანობისთვის დაპატიმრებული ძმის ციხიდან დასახსნელად ქეთო ჟანდარმთა რომისტრს, კლიმიაშვილის მიყვება ცოლად. იგი ცოლს აგენტს მიუჩენს და გურგენიძის ორგანიაზაციას აღმოაჩენს. ქეთო იძულებული გახდება ამხანაგების გადასარჩენად ქმარი მოკლას, მაგრამ კლიმიაშვილი საპასუხო გასროლას მოასწრებს. დაჭრილი ქეთო რევოლუციონერებს საფრთხის შესახებ შეატყობინებს და ზურაბს ხელში ჩააკვდება.

ფილმის გადამღები ჯგუფი
დამდგმელი რეჟისორი — ნიკოლოზ სანიშვილი
სცენარის ავტორი — ნიკოლოზ სანიშვილი
დამდგმელი ოპერატორი — დიმიტრი ფელდმანი
დამდგმელი მხატვარი — მიხეილ გოცირიძე
კომპოზიტორი — სულხან ცინცაძე
ხმის რეჟისორი — დავით ლომიძე
მემონტაჟე — ვასილ დოლენკო

როლებში
ლია ელიავა — ქეთევან ახატნელი
გიორგი გეგეჭკორი — ნიკო
იაკობ ტრიპოლსკი — ზურაბ გურგენიძე
გიორგი შავგულიძე — კლიმიაშვილი
თამარ წულუკიძე — მარიამი
ალექსანდრე ომიაძე — ანდრო
ვალერიან დოლიძე — ილიკო
ოთარ კობერიძე — აკაკი ახატნელი
ჩემი მეგობარი ნოდარი

ჩემი მეგობარი ნოდარი — ქართული მხატვრული ფილმი, გადაღებული რეზო ჭეიშვილის ამავე სახელწოდების რომანის მიხედვით, კინოსტუდია „ქართული ფილმის“ მიერ 1967 წელს.

სიუჟეტი
ფუქსავატი, მერყევი ხასიათის ნოდარი ცოლ-შვილს სოფელში მიატოვებს და ბედის საძებნელად ქუთაისში ჩავა. ნოდარს მისი მეგობარი გივი ოჯახში დაბურნებას ურჩევს, მაგრამ ნოდარს ქალაქში უნდა ცხოვრება და ავტოქარხნის კლუბში მოცეკვავეთა წრის ხელმძღვანელად დაიწყებს მუშაობას. გივის თანაკლასელი ია უყვარს. იას გარეგნობით ნოდარიც მოხიბლულია და ცდილობს მასთან დაახლოებას.

როლებში
გიორგი ხარაბაძე — ნოდარი
გია კობახიძე — გივი
თეა ფირცხალავა — ია
ჯემალ ღაღანიძე — გოგია
გიორგი გეგეჭკორი — ლოგიკის მასწავლებელი
ეროსი მანჯგალაძე — სავლე
კარლო საკანდელიძე — ბიპოლსკი
იპოლიტე ხვიჩია — კონფერანსიე
ზაურ მჭედლიძე — ბუხუტი
გრიგოლ ნაცვლიშვილი — ტიტე ვაჩაძე
ბაადურ წულაძე — ბანოჯა
ზურაბ ლაფერაძე — მთავარი ინჟინერი
ირაკლი ქოქრაშვილი — მილიციელი
ტარიელ საყვარელიძე — კლასის ხელმძღვანელი
კაპიტონ აბესაძე — აფრასიონი
იოსებ ხაინდრავა — ბილიარდის მოთამაშე
მერაბ გეგეჭკორი — მსახიობი
ქველი (ფილმი)

ქველი — ქართული მხატვრული ფილმი კინოსტუდია „ქართული ფილმის“ მიერ გადაღებული 1988 წელს.

სიუჟეტი
მესამე ნოველა ფილმიდან „ხდება ხოლმე“.

ღვაწლმოსილი მეცნიერი გადაწყვეტს პატიოსანი შრომით მოპოვებული დანაზოგი თანხა გაჭირვებულ მრავალშვილიან ოჯახს გადასცეს. ეჭვიანი მასპინძელი ქველმოქმედის უანგარობას ვერ იჯერებს, მადლიერების გამოხატვის ნაცვლად შეურაცხყოფას მიაყენებს სტუმარს, თუმცა თანხის დათმობაც უჭირს.

ფილმის გადამღები ჯგუფი
დამდგმელი რეჟისორი - ვალერიან კვაჭაძე
სცენარის ავტორი - რევაზ მიშველაძე
დამდგმელი ოპერატორი - ნიკოლოზ სუხიშვილი
დამდგმელი მხატვარი - ჯემალ მირზაშვილი
კომპოზიტორი - გივი გაჩეჩილაძე
ხმის რეჟისორი - ვლადიმერ ნიკონოვი
მემონტაჟე - მ. ლობრიანსკი

როლებში
გიორგი გეგეჭკორი
ბერტა ხაფავა
ბადრი ბეგალიშვილი
ზაზა მიქაშავიძე
კარლო საკანდელიძე
ნანა შონია
რამაზ გიორგობიანი
სევდიანი საყვირი

სევდიანი საყვირი — ქართული მხატვრული ფილმი კინოსტუდია „ქართული ტელეფილმის“ მიერ გადაღებული 1982 წელს.

სიუჟეტი
ბავშვთა ინტერნატში ბიჭები განუყრელი მეგობრები არიან. ერთ-ერთს კეთილი ადამიანები იშვილებენ და ინტერნატიდან წაიყვანენ, მაგრამ ბიჭი ერთგულ მეგობართან განშორებას ვერ იტანს, ახალ ოჯახს მიატოვებს და ინტერნატს დაუბრუნდება.

ფილმის გადამღები ჯგუფი
დამდგმელი რეჟისორი - დავით კობახიძე
სცენარის ავტორი - დავით კობახიძე
დამდგმელი ოპერატორი - ვიქტორ ანდრიევსკი
დამდგმელი მხატვარი - ალექსანდრე ჯანშიევი
კომპოზიტორი - ნოდარ მამაისაშვილი
ხმის რეჟისორი - ნუცა შოშიტაშვილი
მემონტაჟე - ნელი ქრისტესაშვილი

როლებში
გიორგი გეგეჭკორი
კარლო საკანდელიძე
ნუგზარ სუჯაშვილი
ლადო გაბაშვილი
გიორგი ჭიჭინაძე
ბონდო გოგინავა
მოხუცი მემანქანე

მოხუცი მემანქანე — ქართული მხატვრული ფილმი კინოსტუდია „ქართული ფილმის“ მიერ გადაღებული 1981 წელს.

სიუჟეტი
ფილმი ძველი მემანქანის იმედგაცრუებაზე მოგვითხრობს, რომელსაც სოფლიდან დიდი ხნის უნახავი შვილიშვილი ჩამოუვიდა და ბაბუასთან ერთიერთობაში მხოლოდ და მხოლოდ მერკანტილური ინტერესები გამოამჟღავნა.
ფილმის გადამღები ჯგუფი
დამდგმელი რეჟისორი - თენგიზ გოშაძე
სცენარის ავტორი - არჩილ სულაკაური
დამდგმელი ოპერატორი - გიორგი ჭელიძე
დამდგმელი მხატვარი - დავით ლურსმანაშვილი
კომპოზიტორი - ირაკლი გეჯაძე
ხმის რეჟისორი - ვლადიმერ დოლიძე

როლებში
გიორგი გეგეჭკორი
ლია ელიავა
მზია არაბული
ვასილ კახნიაშვილი
აბესალომ ლორია
ეკა ქუთათელაძე - ნანა
საქმე გადაეცემა სასამართლოს

საქმე გადაეცემა სასამართლოს — ქართული მხატვრული ფილმი კინოსტუდია „ქართული ფილმის“ მიერ გადაღებული 1975 წელს.

სიუჟეტი
პატარა ქალაქის სამეურნეო ხელმძღვნაელობის წინაშე დღის წესრიგში ხიდის მშენებლობის საკითხი დგება. საკითხის
გადაწყვეტის მიმართ განსხვავებული დამოკიდებულება აქვთ გამოცდილ პროკურორს და მის ახალგაზრდა კოლეგას. ამ უკანასკნელის პრინციპულობა, ჭეშმარიტების დადგენის სურვილი ბევრის მომსწრე პროკურორს საგონებელში, ჩააგდებს პროფესიული ზნეობის საკითხებზე დააფიქრებს.

ფილმის გადამღები ჯგუფი
დამდგმელი რეჟისორი - ვალერიან კვაჭაძე
სცენარის ავტორი - ალექსანდრე ჩხაიძე
დამდგმელი ოპერატორი - გივი რაჭველიშვილი
დამდგმელი მხატვარი - ნიკოლოზ ყაზბეგი
კომპოზიტორი - სულხან ნასიძე
ხმის რეჟისორი - ვლადიმერ ნიკონოვი
მემონტაჟე - ნაზი მუხიგულაშვილი

როლებში
გიორგი გეგეჭკორი - სართანია
დოდო აბაშიძე - პროკურორი
მარი ჯანაშია - პროკურორის თანაშემწე
აკაკი ვასაძე - გორდეზიანი
გურამ ფირცხალავა - სავანელი
დავით კვირცხალია
ჩარი რამა

ჩარი რამა — ქართული მხატვრული ფილმი, კინოსტუდია „ქართული ფილმის“ მიერ გადაღებული 1972 წელს.

სიუჟეტი
ინსტიტუტის სასტრადო ანსამბლის ხელმძღვანელი სთხოვს გურამს, სოფელში ხალხური სიმღერები შეკრიბოს. გურამის სოფელში დაბრუნება განსაკუთრებით მეზობლის გოგონას, ნელის უხარია. გურამი - თავქარიანად თვლის, რადგან იგი ხალხურ სიმღერებს საესტრადო მანერაზე მღერის. გურამი გამოსავალს იპოვის - ორკესტრის ხელმძღვანელს ნელის ანსამბლის წევრად მიღებას სთხოვს და მასთან ერთად საკონცერტო ნომერს მოამზადებს. მთელი სოფელი ტელევიზიით მისმენს გურამისა და ნელის შესრულებულ "ჩარი-რამას" და ახალდაქორწინებულთა შესახვედრად გაემზადება.

ფილმის გადამღები ჯგუფი
დამდგმელი რეჟისორი - ნიკოლოზ სანიშვილი
სცენარის ავტორი - ნიკოლოზ სანიშვილი
დამდგმელი ოპერატორი - გივი რაჭველიშვილი
დამდგმელი მხატვარი - ნიკოლოზ (ნიკა) ყაზბეგი
კომპოზიტორი - გომარ სიხარულიძე
ხმის რეჟისორი - ოთარ გეგეჭკორი
მემონტაჟე - ევგენა ბეჟანოვა

როლებში
გოგი ქავთარაძე - გურამი
თინათინ ვარდანაშვილი - ნელი
კოტე დაუშვილი - კირილე
დუდუხანა წეროძე -დომნა
გოგი გეგეჭკორი - დირიჟორი
ბადრი ბეგალიშვილი - ჭიპილია
ელენე ყიფშიძე - ქსენია
სესიკა კუპრაშვილი - სიპიტო
გივი თოხაძე - დიომიდე
ვახტანგ ნინუა - აბესალომი
ირაკლი ნიჟარაძე - ირაკლი
ვახტანგ მიხელიძე - მანაველი
ვალოდია წულაძე - იპოლიტე
მავრ პიასეცკი - დიჟონი
კარინა შმარინოვა - თარჯიმანი
ჩიტოლია ჩხეიძე - ბებია
გრიგოლ წიტაიშვილი - ნოდარი
გულნარა ემხვარი - ნანა
დათო დანელია - ოთარი
ქართლოს მარადიშვილი - კოსტა
ლ. დორეული - მანონი
მაკა ძიგოევა - მაკა
მანუჩარ შერვაშიძე - კოლმეურნე
როლანდ კაკაურიძე - კოლმეურნე
სამკაული სატრფოსთვის

„სამკაული სატრფოსთვის“ — თენგიზ აბულაძის ქართული მხატვრული ფილმი. კინოსტუდია „ქართულმა ფილმმა“ იგი გამოუშვა 1971 წელს.

სიუჟეტი
გადაღებულია ასმედხან აბუ-ბაქარის მოთხრობის „ყელსაბამი ჩემი სერმინაზისათვის“ მიხედვით. სამ ძმას ერთი ქალიშვილი უყვარს. დავის გადასაწყვეტად, ძველი ადათის თანახმად, საპატარძლოსთვის განსაკუთრებული საჩუქრის საძებნელად გაეშურებიან, უმცროსი ძმა, ბაჰადური დაღესტანს მოივლის, ბევრ ხიფათს გაუმკლავდება და უხუცესთა წინაშე სატრფოსთვის მისართმევი უცნაური საჩუქრით წარდგება - ეს არის მშვენიერი მოთხრობა მშობლიური დაღესტნის მკვიდრთა და ზნე-ჩვეულებათა შესახებ. ვაჟი საპატარძლოსაც ასიამოვნოს და თანასოფლელებსაც. ბაჰადური ქალს ცოლად შეირთავს და ვაჟი შეეძინება.

ფილმის გადამღები ჯგუფი
დამდგმელი რეჟისორი - თენგიზ აბულაძე
სცენარის ავტორი - თენგიზ აბულაძე
დამდგმელი ოპერატორი - ლომერ ახვლედიანი
დამდგმელი მხატვარი - ნიკოლოზ ყაზბეგი
კომპოზიტორი - ნოდარ გაბუნია
ხმის რეჟისორი - მიხეილ ნიჟარაძე
მემონტაჟე - გულიკო ომიაძე

როლებში
რამაზ გიორგობიანი - ბაჰადური
ნანი ბრეგვაძე - აიშა
ეროსი მანჯგალაძე - დულდურუმი
გიორგი გეგეჭკორი - ჟანდარი
რამაზ ჩხიკვაძე - დაუდი
კახი კავსაძე - ზაური
ოთარ მეღვინეთუხუცესი - მაგომედი
ლეონიდ ენგიბაროვი - სუგური
სამანიშვილის დედინაცვალი

„სამანიშვილის დედინაცვალი“ — დავით კლდიაშვილის ნაწარმოები, რომელიც მან 1897 წელს დაწერა. მასში სატირული ფორმით არის აღწერილი ბატონყმობის გაუქმების შემდეგ დაუძლურებული აზნაურების ცხოვრება.

სიუჟეტი
მოთხრობა ასახავს საუკუნის საქართველოს. „ბეკინა სამანიშვილი, რასაკვირველია, ღარიბი აზნაური იყო, გვარიანი ღარიბიც“. აქ სიტყვა „რასაკვირველია“ აღნიშნავს, თუ რა სავალალო მდგომარეობა იყო იმდროინდელ საქართველოში და, კერძოდ იმერეთში, ეკონომიკის მხრივ. ერთ მხარეს ბეკინა სამანიშვილია, რომელიც გადაწყვეტს სიბერეში ცოლი მოიყვანოს, მეორე მხარეს კი პლატონ სამანიშვილი, მისი შვილი და რძალი მელანო. პლატონი ამბობს, რომ თუ მამამისს შვილი შეეძინება მისი ისედაც რუდუნებით შეკოწიწებული ქონება გაიყოფა და ის ცარიელ ტარიელი დარჩება. ბევრი თხოვნის შემდეგ პლატონი მაინც ვერ შეძლებს მის დარწმუნებას. საბოლოოდ ის გადაწყვეტს მამამისს შეურჩიოს ისეთი ქალი, რომელიც ორჯერ იქნება გათხოვილი და შვილი არ ეყოლება, რადგან ეს მანიშნებელია იმის, რომ თუ ამდენ ხანს სხვებთან არ გაუჩნდა შვილი, აღარც მამამისთან არ ეყოლება. ამ მიზნის ასრულებისთვის ის მის დას დარიკოს მიაკითხავს და მოუყვება მის ისტორიას. დარიკოს ქმარი კირილე, რომელიც სულ კარგ ხასიათზეა ამ ფაქტშიც თავისთვის სასიკეთოს ნახავს, რადგანაც იგი ქორწილში კარგად მოილხენს. საბოლოოდ კირილე და პლატონი შეარჩევენ პლატონისთვის სასურველ კანდიდატს. ბეკინასაც მოეწონება და იქორწინებენ. თუმცა შვილი მაინც გაუჩნდებათ. ჭკუიდან შეშლილი პლატონი ბეკინას ცოლს ფეხმძიმე მუცელში ფეხის ჩარტყმას სცდის, მაგრამ ააცილებს და ელენეს მუცელი მაინც არ მოეშლება.

პერსონაჟები
ბეკინა სამანიშვილი
პლატონ სამანიშვილი
მარიკა (ბეკინას ცოლი)
მელანო (პლატონ სამანიშვილის ცოლი)
დარიკო სამანიშვილი(პლატონ სამანიშვილის და)
კირილე მიმინოშვილი(დარიკოს ქმარი)
სალომე მიმინოშვილი (კირილეს მამიდა)
ჯიმშერ სოლაბერიძე (სალომეს ქმარი)
ვერიჩკა სოლაბერიძე (სალომესა და ჯიმშერის შვილი)
ელენე (ბეკინას ცოლი)
არისტო ქვაშავიძე (ელენეს ძმისწული)
ივანე გვერდევანიძე (ადვოკატი)

მოთხრობის მხატვრული ანალიზი
„სამანიშვილის დედინაცვალი“ ქართული პროზის კლასიკადაა მიჩნეული. იგი იმერეთისთვის დამახასიათებელი საოცარი რეალობითაა აღწერილი. კლდიაშვილი პროზის ნამდვილი გენიოსია. მისი სიცილი და წამიერი მწარე რეალობა ადამიანს კითხვის საოცარ სურვილს უღვიძებს. „სამანიშვილის დედინაცვალი“ მრავალჯერ დადგეს თეატრში და გადაიღეს კინოში ამავე სახელწოდებით – „სამანიშვილის დედინაცვალი“.
საქართველო-ყაზახეთის ურთიერთობები

საქართველო-ყაზახეთის ურთიერთობები — წარმოადგენს ურთიერთობებს ყაზახეთსა და საქართველოს შორის. ყაზახეთთან დიპლომატიური ურთიერთობები დამყარდა 1992 წლის 24 ივლისს.

საქართველოს ელჩები ყაზახეთში
თეიმურაზ გოგოლაძე (7 აგვისტო, 1993 – 16 ივნისი, 2003);
ნუგზარ დუჩიძე (1 ივლისი, 2003 – 20 ივლისი, 2004);
ზურაბ შურღაია (15 ოქტომბერი, 2004 – 1 თებერვალი, 2009);
ზურაბ კოზმავა (საქართველოს საქმეთა დროებითი რწმუნებული; 1 თებერვალი, 2009 – 1 ოქტომბერი, 2009);
პაატა კალანდაძე (1 ოქტომბერი, 2009 – 1 აპრილი, 2012);
მალხაზ მალაშხია (საქართველოს საქმეთა დროებითი რწმუნებული; 1 აპრილი, 2012 – 2013);
ზურაბ პატარაძე (2013 – 2016)
ზურაბ აბაშიძე (1 თებერვალი, 2017 – 31 აგვისტო, 2021)
ნიკოლოზ ლალიაშვილი (17 ნოემბერი, 2022 – დღემდე)

ყაზახეთის ელჩები საქართველოში
რაშიდ იბრაევი (2 სექტემბერი 1999 - 2003);
ანდარ შუკპუტოვი (23 ივლისი 2003 - 2006);
იგორ მუსალიმოვი (ყაზახეთის რესპუბლიკის საქმეთა დროებითი რწმუნებული 13 მარტი 2006-15 აგვისტო 2011);
ადილ ტურსუნოვი (ყაზახეთის რესპუბლიკის საქმეთა დროებითი რწმუნებული 25 თებერვალი 2012 - დღემდე )
კოსტა-რიკის კანტონები

სტატიაში მოცემულია კოსტა-რიკის კანტონების სია.

კანტონი კოსტა-რიკის მეორე დონის ადმინისტრაციული დანაყოფია. ქვეყნის 7 პროვინცია 81 კანტონად იყოფა, რომლებიც შემდეგ თავის მხრივ რაიონებადაა დაყოფილი.

კანტონების უნიკალური მახასიათებელი ისაა, რომ ისინი კოსტა-რიკის ისეთი ადმინისტრაციული დანაყოფებია, რომლებსაც მუნიციპალიტეტის სახის ადგილობრივი მმართველობა ჰყავს (სხვა დანაყოფებს ეს არ გააჩნია). თითოეულ მუნიციპალიტეტს ჰყავს მერი და რამდენიმე წარმომადგენლობა. ყველა მათგანი მუნიცილაპალური არჩევნების გზით აირჩევა.
ყაზახეთის ადმინისტრაციული დაყოფა

ყაზახეთის ადმინისტრაციული დაყოფა — ყაზახეთის რესპუბლიკა ადმინისტრაციულად იყოფა 14 ოლქად და ორ რესპუბლიკური მნიშვნელობის ქალაქად. გარდა ამისა, რესპუბლიკური დაქვემდებარების ქალაქის სტატუსი აქვს ბაიკონურს, რომელიც 2050 წლამდე რუსეთს აქვს იჯარით აღებული. აქედან გამომდინარე მას ამჟამად აქვს რუსეთის ფედერალური მნიშვნელობის ქალაქის სტატუსი.

ყაზახეთის ოლქები
- რესპუბლიკური დაქვემდებარების ქალაქის სტატუსი აქვს ბაიკონურს, რომელიც 2050 წლამდე რუსეთს აქვს იჯარით აღებული. აქედან გამომდინარე მას ამჟამად აქვს რუსეთის ფედერალური მნიშვნელობის ქალაქის სტატუსი. ყაზახეთის სტატისტიკის სამსახურის მიხედვით ეს ქალაქი შედის ყიზილორდის ოლქის დაქვემდებარებაში და აქვს საოლქო დაქვემდებარების ქალაქის სტატუსი, ქალაქის მოსახლეობა შედგება მხოლოდ ყაზახეთის მოქალაქეებისაგან.
შიმქენთი

შიმქენთი ასევე ჩიმქენთი 1993-წლამდე — ყაზახეთის ყველაზე მჭიდროდ დასახლებული რეგიონის სამხრეთ ყაზახეთის ოლქის ცენტრალური ქალაქი. ის ალმათისა და ასტანას შემდეგ ყველაზე დიდი ქალაქია ყაზახეთში. მისი მოსახლეობა შეადგენს 629 600 (2011) ადამიანს. იგი არის თურქმენეთ-სიბირის სარკინიგზო ხაზის მსხვილი საკვანძო პუნქტი, ასევე ქალაქში განთავსებულია შიმქენთის საერთაშორისო აეროპორტი. შიმქენთი მდებარეობს 690 კილომეტრში ალმათიდან დასავლეთით და უზბეკეთის დედაქალაქ ტაშკენტიდან ჩრდილოეთით 120 კილომეტრში.

ეთნიკური შემადგენლობა
2020 წლის მონაცემებით ქალაქში ცხოვრობდა შემდეგი ეთნიკური ჯგუფები:
ყაზახები: 67.47%
უზბეკები: 17.69%
რუსები: 8.91%
აზერბაიჯანელები: 1.74%
თათრები: 1.01%
სხვა: 3.18%

დამეგობრებული ქალაქები
დაკარგული (ფილმი)

დაკარგული — 1982 წლის პოლიტიკური თრილერი. ფილმი ასახავს 1973 წელს ჩილეში მომხდარი სახმედრო გადატრიალებას და მასში აშშ-ს როლს. ფილმი აკრძალული იყო ჩილეში ავგუსტო პინოჩეტის რეჟიმის დროს. მასში ჩილე და პინოჩეტი ნახსენები არაა, თუმცა ისმის ქალაქების, სანტიაგოსა და ვინია დელ მარის დასახელებები.

სიუჟეტი
ახალგაზრდა ამერიკელი ჟურნალისტი ჩარლი უჩინარდება ჩილეში მიმდინარე სამხედრო გადატრიალების დროს. მისი მამა, ედ ჰორმანი და ცოლი ბეტი იწყებენ ჩარლის ძიებას. ედს ჯიუტად სჯერა საკუთარი ქვეყნის დემოკრატიულობის და არ იჯერებს, რომ აშშ-ს წარმომადგენლები ჩილეში შესაძლოა უსამართლოდ იქცეოდნენ. საბოლოოდ ის აღმოაჩენს, რომ ამერიკელები სამხედრო ხუნტასთან თანამშრომლობდნენ და გადატრიალებას უწყობდნენ ხელს. ჩარლიმ ეს გაიგო და სწორედ ამიტომ ის სიკვდილით დასაჯეს.

ჯილდოები
ოსკარი
საუკეთესო ადაპტირებული სცენარი: კოსტა-გავრასი, დონალდ სტიუარტი

საუკეთესო სცენარი: კოსტა-გავრასი, დონალდ სტიუარტი

კანის კინოფესტივალი
ოქროს პალმის რტო: კოსტა-გავრასი
საუკეთესო მსახიობი კაცი: ჯეკ ლემონი
აყმოლის ოლქი

აყმოლის ოლქი — ოლქი ჩრდილოეთ ყაზახეთში. ოლქის ტერიტორიაზე ანკლავის სახით მდებარეობს ყაზახეთის დედაქალაქი ნურ-სულთანი, რომელიც ადმინისტრაციულად არ შედის ოლქის შემადგენლობაში. 1999 წლიდან ოლქის ადმინისტრაციული ცენტრია ქოქშეთაუ.

დასავლეთიდან ესაზღვრება კოსტაინაის, ჩრდილოეთიდან — ჩრდილოეთი ყაზახეთი, აღმოსავლეთიდან — პავლოდარის, ხოლო სამხრეთიდან — ყარაღანდის ოლქები.
სტივ იაბლონსკი

}
|დაბადების ადგილი =
|გარდ =
|გარდ ადგილი =
|წარმოშობა =
|ინსტრუმენტი =
|ჟანრი = საუნდტრეკები
|საქმიანობა = კომპოზიტორი
|აქტიურობის წლები = 1997–დღემდე
|ლეიბლი =
|ასოციაციები =
|მეუღლე=
|საიტი =

სტივ იაბლონსკი (, იკითხება: სტივ ჯაბლონსკი) — ამერიკელი კომპოზიტორი. ის უმეტესწილად მუშაობს ფილმებზე, ვიდეო თამაშებსა და სატელევიზიო პროექტებზე. სწავლობდა კალიფორნიის უნივერსიტეტში (ბერკლი).
გელგენბერგის ვენერა

გელგენბერგის ვენერა — ორინიაკის კულტურის „პალეოლითური ვენერა“, რომელიც დაახლოებით 30 ათასი წლისაა. აღმოჩენილია 1988 წელს. შტრატცინგის ახლოს, ავსტრიაში, სადაც ადრე აღმოაჩინეს უილენდორფის ვენერა. „მოცეკვავე“ ფიგურის სიმაღლე შეადგენს 7,2 სმ, ხოლო მასა10 გრამს. დამზადებულია მწვანე სერპენტინისგან. ინახება ვენის ბუნებისმცოდნეობის მუზეუმში.
ძვლის ტვინი

ძვლის ტვინი — ხერხემლიანი ცხოველების ძვლების ღრუების ამომვსები ქსოვილი, რომელიც ორგანიზმის მთავარი სისხლმბადი ორგანოა.

განასხვავებენ წითელ და ყვითელ ძვლის ტვინს . ახალშობილებში ძვლის ტვინის ღრუებს იგი მთლიანად ავსებს წითელი ძვლის ტვინი, მოგვიანებით (ადამიანებში: 4-5 წლის ასაკში) ლულოვანი ძვლების დიაფიზში ძვლის წითელ ტვინს თანდათანობით ჩაენაცვლება ცხიმოვანი ქსოვილი და გარდაიქმნება ძვლის ყვითელ ტვინად. ძვლის წითელი ტვინი შენარჩუნებულია მთელი სიცოცხლის მანძილზე ძირითადად მენჯის ძვლებში, ნაკლები ხარისხით – გრძელი ლულოვანი ძვლების ეპიფიზში, კიდევ უფრო ნაკლებად — მალებში, ნეკნებში, მკერდის ძვალში, თავის ქალას ძვლებში. ძვლის წითელ ტვინს გააჩნია სისხლწარმომქმნელი და იმუნური ფუნქციები.
ალმათის ოლქი

ალმათის ოლქი — ოლქი სამხრეთ ყაზახეთში. დაარსდა 1932 წლის 10 მარტს. 1992 წლამდე ერქვა ალმა-ათის ოლქი და დედაქალაქი იყო ალმა-ათა. 2001 წელს ოლქის ადმინისტრაციული ცენტრი ყაზახეთის პრეზიდენტის ბრძანებით გადაიტანეს თალდიყორღანში.

დასავლეთიდან ესაზღვრება ჟამბილის, ჩრდილოეთიდან — აღმოსავლეთი ყაზახეთის და ყარაღანდის ოლქები, აღმოსავლეთიდან — ჩინეთი, ხოლო სამხრეთიდან — ყირგიზეთი.